rlitschk/wikidir huggingface dataset:
Karen Margrethe Harup (* 20. November 1924 in Skovshoved, Gentofte; † 19. Juli 2009 in Kopenhagen) weer en däänsch Swemmsportlerin. Se hörr nah den Tweeten Weltkrieg to de best europääsch Swemmsportlerin un wurr bi de Swemmeuropameesterschapen 1947 Europameesterin över 100 m Rüch, 400 m Freestil un mit de 4×100 m Freestilstaffel. Bi de Olympisch Spelen 1948 in London wurr se Olympiasiegerin över 100 m Rügg un wunn de Sülvermedaille över 400 m Freestil un mit de däänsch 4×100 m Freestilstaffel. Dornah hett se hör Loopbahn afslooten un wurr Swemmlehrerin. Karen Harup in de Datenbank vun Sportsreference.com (engelsch) Legenden fra OL i 1948 er død, Politiken, 22. Juli 2009
Westerholt (hoochdüütsch Westerholz) is en Dörp un Oortschop in de Gemeen Scheeßl in’n Landkreis Rodenborg, Neddersassen. Bi de Oortschop Westerholt höört ok de lüttje Oort Bult un de Hoff Emmen mit to. De Bullerbarg in’n Westen von Westerholt is een von de höögsten Bargen in’n Landkreis Rodenborg. In’n Süüdwesten liggt dat Naturschuulrebeed Stellmoor un Weichel. De Naveröörd sünd Hetzweeg in’n Noorden, Bult un Westeresch in’n Noordoosten, Jeersdörp un Scheeßl in’n Oosten, Veersbrügg un Wohlsdörp in’n Süüdoosten, Rodenborg in’n Süden, Luhn un Stellmoor in’n Süüdwesten, Borchel un Emmen in’n Westen un Langenhörn in’n Noordwesten. In’n Tweten Weltkrieg sünd 17 Soldaten ut Westerholt fullen oder vermisst. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Scheeßl in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en, grötteren Landkreis Rodenborg worrn. Von 1964 bet 1974 weer de Gemeen Westerholt Maat von de Samtgemeen Scheeßl. De Oort is an’n 1. März 1974 Deel von de Gemeen
Bullwinkel betekent Bullwinkel, Oort in de Gemeen Hambargen in’n Landkreis Oosterholt, Neddersassen, Bullwinkel, olen Naam von’n Oort Crannell in Kalifornien, USA. Bullwinkel is de Familiennaam von Vivian Bullwinkel (1915–2000), austraalsche Krankenswester. Kiek ok bi: Bullwinkle. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bullwinkel (hoochdüütsch Bullwinkel) is en lütten Oort in de Gemeen Hambargen (Samtgemeen Hambargen) in’n Landkreis Oosterholt, Neddersassen. De Oort höört polietsch al von öllers to Hambargen to. De Oort liggt an’n Giehler Beek. De Naveröörd sünd Steern un Paddewisch in’n Noordoosten, Wallhöben in’n Oosten, Hambargen in’n Süden, Schrum in’n Süüdwesten, Biloh in’n Westen un Lübbs un Wohlthöben in’n Noordwesten. Bullwinkel weer toeerst blots en enkelte Watermöhl an’n Giehler Beek. De Möhl keem 1240 toeerst in de Oorkunnen vör, as Gerbet von Stotel dat Dörp Lübbs un de Möhl an dat Klooster Oosterholt verköfft hett. 1848 is de Besitter Ortgies Bullwinkel mit sien Hoff in Konkurs gahn. De Hoff is an Gerd Müller verköfft worrn un de Möhl an Dierk Schröder. Eerst na disse Tied sünd dor denn noch en poor Hüüs mehr tokamen. In de Franzosentied von 1810 bet 1814 hett de Oort to de Mairie Hambargen in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en, grötteren Kreis Oosterholt
Neenkroog betekent Neenkroog, Oort in de Gemeen Wiefelstä in’n Landkreis Ammerland, Neddersassen, Neenkroog, Oort in de Gemeen Kerklinneln in’n Landkreis Veern, Neddersassen, Neenkroog, Oort in de Gemeen Hambargen in’n Landkreis Oosterholt, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Neenkroog (hoochdüütsch Neuenkrug) is en lütten Oort in de Gemeen Hambargen (Samtgemeen Hambargen) in’n Landkreis Oosterholt, Neddersassen. De Oort hett polietsch von öllers bi Heißenbuttel mit bihöört. De Naveröörd sünd Wallhöben in’n Noordoosten, Heißenbuttel in’n Oosten, Heilsdorp in’n Süden, Hambargen in’n Westen un Bullwinkel in’n Noordwesten. In de Franzosentied von 1810 bet 1814 hett de Oort to de Mairie Hambargen in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Hambargen von dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en, grötteren Kreis Oosterholt worrn. Vondaag is dat Raadhuus von de Gemeen Hambargen in Neenkroog un dor sünd ok en Reeg Supermärkt ansiedelt. Neenkroog is evangeelsch-luthersch präägt un höört to dat Kaspel von de Cosmae-un-Damiani-Kark in Hambargen. För de Kathoolschen is de Hillige-Familie-Kark in Oosterholt-Scharmbeek tostännig. Neenkroog liggt an de Bundsstraat 74, de in’n Noordoosten över Kuhs un Basdaal na Bremervöör geiht un in’n Süüdwesten na Oosterholt-Scharmbeek un Bremen-Noord. In Neenkroog geiht na Noordwesten de Landsstraat 128 von de B 74 af, de na Hambargen un Lübbs
De Seeaanten un Saagsnavels (Mergini) sünd en Tribus mank de Aantenvagels (Anatidae). De Aarden, de hier tohören doot, seht bannig unnerscheedlich ut un leevt ok bannig unnerscheedlich. De Seeaanten sünd lüttje bit grote Aanten, de dükern doot. De meisten Aarden hoolt sik up de See up, wenn nich just Brödeltied is. De Saagsnavels hefft sik spezialiseert up den Fischfang. Dat Ütere bi de Saagsnavels un Seeaanten verscheelt sik bannig. De groten Eideraanten seht jummers en beten butt un traag ut, gegen de lüttjeren Schell-, Ies- un Kraagaanten over, de na de Aart vun de Dükeraanten slaht. De Saagsnavels mit ehren lang uttrocken Snavel un ehren slanken, tämlich langen Hals, seht man wat fiener ut. 17 vun de 20 bekannten Aarden vun düsse Tribus leevt up de Noordhalfkogel. Bloß de Düüstere Saagsnavel is up de Süüdhalfkogel tohuse. To de Seeaanten un Saagsnavels weert düsse 20 Aarden ut negen Geslechter tellt, de dat hüdigendags noch geven deit: Geslecht Somateria (Eideraanten) Eideraant, Somateria mollissima Staatsche Eideraant, Somateria spectabilis Plüüschkoppaant, Somateria fischeri Geslecht Polysticta Bunte Aant, Polysticta stelleri Geslecht Histrionicus Kraagaant, Histrionicus histrionicus Geslecht Clangula Iesaant, Clangula hyemalis Geslecht Melanitta Amerikaansche Swatte Aant, Melanitta americana Amerikaansche Samtaant, Melanitta deglandi Swatte Seeaant, Melanitta nigra Brillen-Seeaant,
Oostersood is en Dörp in de Gemeen Worpsweed in’n Landkreis Oosterholt, Neddersassen. En poor hunnert Meter in’n Süden von Oostersood flütt de Rummeldeisbeek langs, de denn in’n Süüdwesten von dat Dörp in de Hamm münnt. De Naveröörd sünd Noordsood in’n Noorden, Korlshöben un Glinst in’n Noordoosten, Hanst un Breddörp in’n Süüdoosten, Heudorp un Huttendorp in’n Süden, Bornrieh in’n Süüdwesten, Friedensheim un Vollerso in’n Westen un Giehlermoor un Meinershagen in’n Noordwesten. Oostersood is 1760 as Moorkolonie un Stratendörp mit 25 Füürsteden in dat Düvelsmoor grünnt worrn. De Windmöhl in Oostersood is 1852 boot worrn. De Windmöhl hett 1930 tosätzlich en Dampmaschien un later en Elektromotoor kregen. In de Franzosentied von 1810 bet 1814 hett de Oort to de Mairie Gnarrenborg in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Hambargen von dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en, grötteren Kreis Oosterholt worrn. 1929 sünd Noordsood un Meinershagen Deel von de Gemeen Oostersood worrn. De Oort is an’n 1. März 1974 Deel von de Gemeen Worpsweed
Seegöse oder Seegosen (Branta) sünd en Geslecht ut de Familie vun de Aantenvagels (Anatidae). Dor höört söss Aarden to: Branta bernicla (Wittmors; Rottgoos) Branta canadensis (Grote Kanadagoos) Branta hutchinsii (Lüttje Kanadagoos) Branta leucopsis (Gröönlandgoos) Branta ruficollis (Roothalsgoos) Branta sandvicensis (Hawaiigoos) Gill, F., Wright, M. & Donsker, D. (2010). IOC World Bird Names (version 2.6).
Gösp (hoochdüütsch Göspe) is en Hoff in de Gemeen Swonewebel in’n Landkreis Oosterholt, Neddersassen. De Oort höört polietsch von öllers to Ne’enkarken mit to. De Möhl Gösp liggt an de Swonewebler Beek/Möhlenfleet. In’n Süden liggt dat Gelänn von de Lützow-Kasern. De Naveröörd sünd Hinnebeck in’n Noordoosten, Kroonsmoor in’n Oosten, Swonewebel in’n Süüdoosten, Ne’enkarken in’n Süüdwesten un Rade in’n Noordwesten. De Watermöhl von Gösp is 1430 von de Ridders von Stell boot worrn. De Ridders harrn de Möhl bet 1516. Denn hett de Besitter en poor Maal wesselt. 1823 hett Johann Laue de Möhl köfft. De hüdige Möhl is 1868 boot worrn. To de Tied is de ole Möhl kumplett afdragen worrn. Hermann Laue hett 1901 op de Watermöhl ok noch en Windmöhl opsett. Düsse Opsatz is 1913 in en Störm aver al wedder tweigahn. Ünner Hinrich Laue is de Bedriev 1954 instellt worrn. Ok vondaag höört de Möhl noch de Familie Laue to. In de Franzosentied von 1810 bet 1814 hett de Oort to de Mairie Swonewebel in’n Kanton Vesack höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to
Eduard Damköhler (* 13. März 1853 in Cattenstedt; † 26. Dezember 1934 in Blankenburg) weer en düütschen Schoolmeester, Volkskundler un Dialektoloog. Damköhler is 1853 in Cattenstedt boren. He weer von Oostern 1866 bet Oostern 1874 op dat Gymnasium Blankenburg un hett denn bet Oostern 1877 an de Universität Göttingen klassische Philologie, Germanistik un Geschicht studeert. Dat Studium hett he mit dat Staatsexamen afslaten. Von Michaelis 1877 af an weer he an dat Gymnasium Helmstidde Kannedaat un wetenschoplichen Hülpslehrer. An’n 21. August 1879 is he dor as Gymnasiallehrer anstellt worrn. To Michaelis 1887 is he as Schoolmeester an dat Gymnasium Blankenburg wesselt. Mundartliches aus Cattenstedt am Harz. S. 3-22 In: Schulschriften aus Oldenburg u. Braunschweig J. C. Schmidt, Helmstidde 1884 Zur Charakteristik des niederdeutschen Harzes. Tausch und Grosse, Halle 1886 Nordharzer Wörterbuch. Auf Grundlage der Cattenstedter Mundart. (rutgeven von’n Harzvereen för Geschicht un Öllerdomskunn), Huch, Queddelnborg 1927 Franz Kössler: Personenlexikon von Lehrern des 19. Jahrhunderts. Gießen 2008 Eduard Damköhler in de Datenbank Die niederdeutsche Literatur (hoogdüütsch) Normdaten: GND: 116020121 (OGND, AKS) | VIAF: 72134086 | Wikipedia-Personensöök
Damköhler is de Familiennaam von Eduard Damköhler (1853–1934), düütschen Schoolmeester, Volkskundler un Dialektoloog, Gerhard Damköhler (1908–1944), düütschen Chemiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Fleet betekent Fleet, en Waterloop, Fleet, fröheren Oort in’n hüdigen Stadtdeel Blomendal von Bremen, Fleet, vörmalig Oort bi Bützfleet in de Gemeen Stood in’n Landkreis Stood, Neddersassen, Fleet, Oort in Dorset, England, Fleet, Oort in Hampshire, England, Fleet, Oort in Lincolnshire, England, Fleet, Oort in Alberta, Kanada, Fleet, Oort in Kentucky, USA, River Fleet, Blangenstroom von de Themse in London. Fleet is de Familiennaam von Beth Van Fleet (* 1977), US-amerikaansche Volleyballspelerin, Charles Browne Fleet (1843–1916), US-amerikaanschen Pharmzeut, David Fleet (* 1954), kanaadschen Politiker, Frank Fleet (1848–1900), US-amerikaanschen Baseballspeler, Frederick Fleet (1887–1965), Utkiek op de Titanic, Greg Fleet (* 1960), austraalschen Komiker, James Fleet (* 1952), brietschen Schauspeler, James Van Fleet (1892–1992), US-amerikaanschen General, Jo Van Fleet (1915–1996), US-amerikaansche Schauspelerin, Jon Van Fleet (* 1982), US-amerikaanschen Pokerspeler, Mike Fleet (* 1938), brietschen Löper, Pat Fleet (* 1943), US-amerikaansche Sprekerin, Preston Fleet (1934–1995), US-amerikaanschen Ünnernehmer, Reuben Hollis Fleet (1887–1975), US-amerikaanschen Luftfohrtpionier, Stephan Szpak-Fleet (* 1979), US-amerikaanschen Schauspeler, Stephen Fleet (1936–2006), brietschen Mineraloog, William Van Fleet (1852–1923), US-amerikaanschen Richter. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken,
Fleet weer en Dörp, dat an dat Över von de Werser dicht bi Blomendal legen hett. De Oort hett to dat Amt Blomendal tohöört. Fleet leeg an dat Fleet Donau, dat de Bahrsplaat von de Werser aftrennen dee. De Naam Donau kummt wohrschienlich von Dode Au. In dat 19. Johrhunnert is dat Dörp jümmer mehr mit Blomendal tohoopwussen. 1862 is de Gemeen Fleet denn oplööst un Deel von de Gemeen Blomendal worrn. In de Franzosentied von 1810 bet 1814 hett de Oort to de Mairie Blomendal in’n Kanton Vesack höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Fleet is evangeelsch-reformeert präägt un höört to dat Kaspel von de Kark in Blomendal. Von 1840 bet 1865 hett de Maschinenfabrik J. Frerichs & Co in Fleet seten, is denn aver na Oosterholt tagen. De Polarforscher Eduard Dallmann is 1830 in Fleet boren. C. B. Scharf: Statistisch-Topographische Samlungen zur genaueren Kentnis aller das Churfürstenthum Braunschweig-Lüneburg ausmachenden Provinzen. 1791, Sied 75: https://books.google.de/books?id=jN5QAAAAcAAJ&pg=RA1-PA75 Albrecht Friedrich Ludolph Lasius: Der französische Kayser-Staat unter der Regierung des Kaysers Napoleon des Großen, im Jahre 1812, Band 1. Kißling 1813, Sied 106: http://books.google.de/books?id=Q 5OAAAAcAAJ&pg=PA106
De List vun de Hunnenrassen enthollt Naams vun Rassen un Rassehybriden vun den Huushund. Dorbi könen glieker Rassen mehrfack upführt ween, wenn se ünner ünnerscheedlich Naams bekannt sünd, jensiets vun de Tüchternaams un de Fédération Cynologique Internationale (FCI). De List gifft jewiels toeerst de Naam vun de „Rass“ an. Falls de Rass vun de FCI anerkannt is, folgen Daten ut de Nomenklatur vun de FCI in de Form (Grupp/Sektschoon/Nummer). To dat Upslööteln vun de FCI-Tahlcodes kiek Hunnenrassen in de Systematik vun de FCI. Bispeel „Düütsch Scheperhund“ (1/1/166). En nipp un nau Översicht över de FCI-Rassen bütt de List vun de FCI-Hunnenrassen, de buterdem to sorteeren is. wiest up en noch fehlend Bild vun de Rass hen; Wiederleiden sünd kursiv dorstellt, Mehrdüüdigkeiten bi Naams mit (*), utstorven Hunnen mit (†). Um de Hunnenrassen bildlich up en Siet to sehn gifft dat ok de de Bildtafel Huushunnen (de Datei is ruch weg 4 MB groot) . Inholtsverteken A B C D E F G H I J K L M N O P Q R S T U V W X Y Z Apenpinscher (2/1/186) Afghaansch Windhund, Afghane (*) (10/1/228) Agassin (†) Aïdi (2/2/247) Airedale Terrier (3/1/7) Akbaş kiek Akbaş Çoban Köpeği
Nicolas Paul Gustaf, Prinz vun Sweden, Hartog vun Ångermanland (* 15. Juni 2015 in Stockholm) is dat jüngste Kind vun Prinzessin Madeleine un Christopher O’Neill. Nah dat sweedsch Thronfolgegesett steiht he achter sien Tant Victoria vun Sweden, sien Cousine Estelle vun Schweden, sien Unkel Carl Philip vun Sweden, sien Moder un sien Süster Prinzessin Leonore up Platz söss vun de sweedsch Thronfolge. Sien offiziell Titel luut: Sien Königliche Hoheit Nicolas, Prinz vun Sweden, Hartog vun Ångermanland. „Name von Madeleines Schweden-Prinz bekanntgegeben“ in TZ; afropen an’ 17. Juni 2015
Glen Elgin is en Whisky-Brenneree bi Elgin, Morayshire, Schottland. Glen Elgin is 1898 vun William Simpson grünnt worrn, de fröher Manager bi de Brenneree Glenfarclas weer. Ünnerstütt weer he dorbi vun James Carle. De Produkschoon hett in’n Mai 1900 anfungen, weer aver al na fief Maanden wedder instellt. In’n Februar 1901is de Destille för 4.000 Pund Sterling op en Aukschoon an de Glen Elgin-Glenlivet Distillery Co. verköfft worrn. 1904 lööp de Produkschoon wedder an, man een Johr later weer se wedder ünnerbroken. 1906 hett de Wienhökerer J. J. Blanche Co. de Brenneree för 7.000 Pund köfft un füng wedder an to produzeern. Blanche is 1929 doodbleven un so weer de Brenneree wedder to verköpen. De Scottish Malt Distillers (SMD) hett ehr denn 1930 övernahmen. De Lizenz güng an de White Horse Distillers. 1964 is de Destille Glen Elgin renoveert worrn. Dorbi weer de Tall vun de Brennblasen op söss vergröttert. 1987 is se vun UDV/Diageo övernahmen worrn, 1992 weer se noch mol renoveert. De Brenneree Glen Elgin höört to dat schottische Whiskyrebeet Speyside. Se betütt ehr Water för de Produkschoon ut de Millbuies Springs. Dat Molt warrt vun de United-Distillers-Moltereen in Burghead un Roseisle anköfft. In de Brenneree gifft dat
Dat Autobahndreeeck Hamborg-Süüdwest is en Autobahndreeeck in’n Süden von Hamborg (Stadtdeel Eißendörp, Bezirk Horborg). Dat Dreeeck liggt an de Autobahn 7. De A 7 kummt von Noorden un geiht in’n Süüdoosten wieder. Na Süüdwesten geiht de A 261 af. De A 261 büddt en Afkörten na de A 1. En kort Stück achter dat Dreeeck doot de Affohrten 34 Marmsdörp (A 7) un 2 Marmsdörp-Lüra (A 261) liggen. En direkten Övergang von de A 7 von Süden her op de A 261 is nich mööglich. Düsse Verkehr twiegt normalerwies al an dat Maschener Krüüz von de A 7 op de A 1 af. En Övergang bi dat Dreeeck Hamborg-Süüdwest is mööglich över de Affohrt 34 Marmsdörp, denn en kort Enn op de Bundsstraat 75 un denn över de Opfohrt 2 Marmsdörp-Lüra op de A 261 rop. Dat Dreeeck is tohoop mit de A 261 anleggt worrn, de in de Johren 1979 bet 1983 boot worrn is. Dreieck Hamburg-Südwest, Autobahnkreuze & Autobahndreiecke in Deutschland Koordinaten:53° 26′ N, 9° 56′ O
Dat Bookholter Dreeeck is en Autobahndreeeck in’n Noordoosten von Neddersassen (Gemenen Rosengoorn un Bookholt). Dat Dreeeck liggt an de Autobahn 1. De A 1 kummt von Westen un geiht in’n Oosten wieder. Na Noordoosten geiht de A 261 af. De A 261 büddt en Afkörten na de A 7. Dat Dreeeck is tohoop mit de A 261 anleggt worrn, de in de Johren 1979 bet 1983 boot worrn is. Na öllere Plaans schull dor later en Autobahnkrüüz von warrn, wenn de A 261 na Süüdwesten wiederföhrt warrt. Düsse Plaans sünd opstunns aver opgeven. Buchholzer Dreieck, Autobahnkreuze & Autobahndreiecke in Deutschland Koordinaten:53° 22′ N, 9° 51′ O
Dat Gogericht Achem weer en königlich Gericht un Verwaltungsrebeed in Bremen-Veern un in dat Königriek Hannover mit Seet in Achem binnen de Landdrostie Stood. Dat weer groff en Rebeed, dat vondaag to de Gemenen Achem, Eiten, Langwedel un Otterbarg un to’n Stadtbezirk Bremen-Oost tohöört. 1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Wersermünnen un direkt to Frankriek. Achem weer in disse Tied de Seet von’n Kanton Achem. 1813 müssen de Franzosen dat Rebeed denn opgeven un de ole Stand is wedderkamen. 1848 weer dat Gericht so 205,04 km² groot. Mit de Verwaltungs- un Justizreform an’n 1. Oktober 1852 is dat Gogericht Achem oplööst worrn. De Buurschoppen Achem, Arbargen, Vierden, Bollen, Emßen, Hemeln, Mahndörp, Meyer- un Clüverdamm, Eiterdamm, Üsen, Uphusen, Bauen, Bassen, Booköss, Bössel, Eiten, Sao’ern, Schaphusen, Giersdörp un Schanzendörp, Grasdörp un Hagen un Grinnen sünd Deel von dat Amt Achem worrn. De Buurschoppen Cluvenhagen, Dauben un Ädelsen schullen toeerst an dat Amt Veern kamen, wat aver mit Verordnung von’n 28. September 1852 denn doch noch wedder trüggnahmen worrn is,
Wasra is en Gemeen in’n Landkreis Heidkreis in Neddersassen mit 30.819 Inwahners (Stand 31. Dezember 2022). De Stadt gellt na dat neddersassische Kommunalverfatensgesett as Sülvstännige Gemeen. De Navergemenen sünd Visselhöövd (Landkreis Rodenborg) in’n Noorden, Bomlitz un Fambossel in’n Noordoosten, dat gemeenfre’e Rebeed Oosterheid in’n Oosten, Äsel in’n Süüdoosten, Hamstorp, Eickeloh, Hodenhagen un Böhm in’n Süden, Hüßel in’n Süüdwesten un Kerklinneln (Landkreis Veern) in’n Noordwesten. De Gemeen Wasra is an’n 1. März 1974 ut de olen Gemenen Olnboitzen, Benzen, Bookhorn, Düsshorn, Ebben, Full, Groten Eisderp, Hamwie’e, Hollige, Honerdingen, Hünzen, Idsen, Kerkboitzen, Lütten Eisderp, Krelingen, Nordkampen, Sneeheid, Sievern, Stellich, Witten Kampen, Vethem un Westenholt tohoopleggt worrn. Düsse Öörd billt vondaag all Oortschoppen binnen de Gemeen Wasra mit egen Oortsvörsteiher. Liddmaten 2016: As Börgermeester: Helma Spöring CDU: Timo Albeshausen, Roland Ehlers, Fabian Helmke, Frank Helmke, Dieter Herzog, Uta Paschke-Albeshausen, Birgit Podlech, Birgit Söder, Torsten Söder, Helmut Unger, Hans-Joachim Wangnick SPD: Elke Baunack, Cord Bergmann, Karl-Heinz Freitag, Thomas Gross, Hans-Henning Meyer, Hartmut Mindermann, Michael Petri, Jörg Schoechert, Bernd Schriewer, Christel Stelter Gröne: Ellen Gause, Jürgen Hambrock, Holger Stolz FDP: Tanja Kühne WBL: Klaus Kunold, Herbert Meyer, Martin Plesse, Wolfgang Puschmann, Henning Schmale, Manfred Wenzel AfD: Bastian Dürfeld, Oliver Schöpf, Michael Stewart Dat Wapen von
Witzendörp is en Gemeen in’n Landkreis Heidkreis in Neddersassen mit 4169 Inwahners (Stand 31. Dezember 2022). De Navergemenen sünd Munste in’n Noordoosten, Fassbarg in’n Süüdoosten, Süüdheid un Bargen in’n Süden, op en lütt Enn in’n Süüdwesten dat gemeenfre’e Rebeed Lohheid, dat gemeenfre’e Rebeed Oosterheid in’n Westen un Soltau in’n Noordwesten. De Gemeen Witzendörp is an’n 1. März 1974 ut de olen Gemenen Witzendörp, Baukel, Mebossel, Meinholt, Rergen un Serei tohoopleggt worrn. Düsse Öörd billt vondaag all Oortschoppen binnen de Gemeen Witzendörp mit egen Oortsvörsteihers. Liddmaten 2016: As Börgermeester: Uwe Wrieden CDU: Christoph Drewes, Marie Christin Eilers, Christoph Euhus, Alexander Frahm, Wilhelm Hemme, Jan-Dirk Kohlmeyer, Gerhard Meyer, Ilse-Marie von Deylen SPD: Hans-Heinrich Brüggemann, Burkhard Rogge, Katja Tank UW: Kay Krauth, Joachim Otte, Olaf Schröder Dat Wapen von de Gemeen wiest op sülvern Grund över en grönen Dreebarg in’n Schildfoot twee swarte, krüüzte Harken. Dat Wapen is 1937 vergeven worrn un kummt af von de Familie von Witzendörp. Ehrenbörgers von Witzendörp sünd: 2006: Gustav Isernhagen (* 1937) De Hauptoord Witzendörp gellt na dat Regionale Ruumordnungsprogramm as Grundzentrum för de Öörd in de Ümgegend. http://www.nls.niedersachsen.de/ Gemeen Witzendörp. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Gemeen
Dat Maschener Krüüz is en Autobahnkrüüz bi den Oort Maschen in’n Noordoosten von Neddersassen (Gemeen Seevdaal, Landkreis Horborg). Dat Krüüz besteiht ut twee Delen, en Oostdeel un en Westdeel. De Westdeel knüppt de Autobahn 39 an de A 7 an. In’n Oostdeel een Kilometer in’n Oosten doot sik de Autobahnen A 1 un A 39 krüzen. Twüschen de beiden Delen liggt dat Daal von de Seev. Dat liggt op üm un bi 12 Meter över NN. De Westdeel is as Gavelung anleggt, de Oostdeel as modifizeert Kleverbladd. De Modifikatschoon is, dat dat Ohr in’n Süüdoosten wat enger boot worrn is, von wegen de Gebüüd, de dor staht. De A 1 un de A 7 draapt sik een Kilometer in’n Süden in dat Hoster Dreeeck al wedder. Dat Dreeeck is tohoop mit de A 250 (nu Deel von de A 39) anleggt worrn, de op dissen Afsnidd 1985 boot worrn is. Koordinaten:53° 24′ N, 10° 1′ O